བོད་གངས་ཅན་ལྗོངས་ཀྱི་ལྷ་སྐལ་འཕགས་མཆོག་སྤྱན་རས་གཟིགས་ཀྱི་རྣམ་སྤྲུལ་ནི་བོད་མིའི་ངོ་བོ་དང༌།ཆོལ་གསུམ་ཆིག་སྒྲིལ་གྱི་མཚོན་རྟགས་ཡིན།ཆོས་རྒྱལ་མེས་དབོན་རྣམ་གསུམ་དང་ྋརྒྱལ་མཆོག་སྐུ་ཕྲེང་རིམ་པས་བོད་ཀྱི་དཔལ་ཡོན་དང་མངའ་ཐང་རྒྱས་ཕྱིར་རླབས་ཆེན་མཛད་འཕྲིན་བསྐྱངས།ྋརྒྱལ་མཆོག་སྐུ་ཕྲེང་ན་རིམ་རྣམས་བོད་ཆོལ་ཁ་གསུམ་གྱི་ས་ཁུལ་དང་ས་མཚམས་ཁག་ཏུ་སྐུ་འཁྲུངས་ཏེ།བོད་མི་ཡོངས་རྫོགས་ཆིག་སྒྲིལ་ཡོང་ཐབས་ཀྱི་མཛད་འཕྲིན་མཐའ་ཡས་པ་བསྐྱངས་ཡོད།དེ་ཡང་ྋརྒྱལ་མཆོག་ལྔ་པ་ཆེན་པོ་མཆོག་ནས་བཟུང་སྐུ་ཕྲེང་ན་རིམ་གྱིས་བོད་ཀྱི་ཆོས་སྲིད་ཀྱི་དབུ་ཁྲིད་མཛད་སྐབས་ཆབ་སྲིད་སྲ་བརྟན་དང༌།རིས་མེད་རྒྱལ་བསྟན་དར་རྒྱས།བོད་འབངས་རྣམས་རང་དབང་བདེ་སྐྱིད་ཀྱི་འཚོ་བར་རོལ་ཐུབ་པ་བཅས་བྱུང་ཡོད།